
                                                ROMÂNIA
                                     JUDEŢUL HARGHITA
                               PRIMĂRIA COMUNEI CIUCSÂNGEORGIU
Comuna Ciucsângeorgiu, str. Principală, nr. 130, CP.537040, jud.Harghita
Telefon/Fax: 0266-331603, 0266-331765, e-mail: office@ciucsangeorgiu.ro                                      
									
ANUNȚ DE CONCURS
[bookmark: _Hlk216260851]
[bookmark: _Hlk168654052]În conformitate cu prevederile Legii nr. 53/2003 privind Codul Muncii, cu modificările şi completările ulterioare, Ordonanței de Urgență a Guvernului nr. 57/2019 privind Codul Administrativ, cu modificările și completările ulterioare, a Hotărârii Guvernului României nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice și în baza art. VII, alin. (3) din Ordonanță de Urgență nr. 156 din 30 decembrie 2024, privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea și completarea unor acte normative, precum și pentru prorogarea unor termene;
Primăria Comunei Ciucsângeorgiu organizează concurs de recrutare pentru ocuparea pe perioadă nedeterminată a următorului post unic vacant,  funcție contractuală de execuție:
1) [bookmark: _Hlk194495327][bookmark: _Hlk194492979]Asistent medical – post unic la Compartimentul  Asistență medicală în Învățământ (durata timp de muncă: 8 ore/zi, 40 ore/săptămână).
	Poate ocupa un post contractual vacant sau temporar vacant persoana care îndeplinește condițiile prevăzute de Legea nr. 53/2003 - Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h)- (pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane).
Condițiile specifice necesare în vederea participării la concurs și a ocupării funcției contractuale de execuție sunt:
1) Asistent medical – post unic la Compartimentul  Învățământ (durata timp de muncă: 8 ore/zi, 40 ore/săptămână).
· Diplomă de bacalaureat;
· Diplomă de şcoală sanitară postliceală (PL);
· Certificat de asistent medical
· Vechime în specialitatea studiilor – nu necesită;  
· Certificat de membru O.A.M.G.M.A.M.R ;
· Adeverință pentru participare la concurs eliberată de O.A.M.G.M.A.M.R /aviz anual de  exercitare a profesiei;
· Poliță de asigurare de răspundere civilă pentru malpraxis, valabilă la data concursului.
         Perioada de depunere a dosarelor: 24.09.2026 (inclusiv), la sediul Primăriei Ciucsângeorgiu
          Data, ora și locul de desfășurare a concursului: 
-proba scrisă va avea loc în data de 29.09.2026, ora 11.00, la sediul Primăriei Ciucsângeorgiu
-data proba practică: 1.10.2026, ora 11.00, la sediul Primăriei Ciucsângeorgiu
Acte necesare pentru înscrierea la concurs: 
Conform art. 35 din HG nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice:  
    Pentru înscrierea la concurs candidații vor prezenta un dosar care va conține următoarele documente:
    a) formular de înscriere la concurs, conform modelului prevăzut la anexa nr. 2 al H.G. nr. 1336/2022;   
    b) copia actului de identitate sau orice alt document care atestă identitatea, potrivit legii, aflate în termen de valabilitate;
    c) copia certificatului de căsătorie sau a altui document prin care s-a realizat schimbarea de nume, după caz;
    d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
    e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
    f) certificat de cazier judiciar sau, după caz, extrasul de pe cazierul judiciar;
    g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
    h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
    i) curriculum vitae, model comun european.

Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății.
În cazul în care candidatul depune o declarație pe proprie răspundere că nu are antecedente penale, în cazul în care este declarat admis la selecția dosarelor, acesta are obligația de a completa dosarul de concurs cu originalul cazierului judiciar, cel mai târziu până la data desfășurării primei probe a concursului.
Copia actului de identitate, copiile documentelor de studii și carnetul de muncă sau, după caz, adeverințele care atestă vechimea vor fi prezentate și în original în vederea verificării conformității copiilor cu acestea.
 Modelul orientativ al adeverinței menționate la lit. e) este prevăzut în anexa nr. 3 al H.G. nr. 1336/2022;
Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății.  
Copiile de pe actele prevăzute la lit. b)-e), se prezintă însoțite de documentele originale, care se certifică cu mențiunea „conform cu originalul“ de către secretarul comisiei de concurs.
    	Documentul prevăzut la lit. f) poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului prevăzut la lit. f), anterior datei de susținere a probei scrise și/sau probei practice. În situația în care candidatul solicită expres în formularul de înscriere la concurs preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituția publică organizatoare a concursului, potrivit legii.
   	 Documentul prevăzut la lit. h) poate fi solicitat și de către autoritatea sau instituția publică organizatoare a concursului, cu acordul persoanei verificate, potrivit legii.
Afișarea rezultatelor la probele concursului se va face la sediul și pe pagina de internet a instituției: Önkormányzati álláshirdetések - Csíkszentgyörgy község sau Locuri de muncă în administrația locală - Comuna Ciucsângeorgiu
              Formularul de înscriere şi relaţii suplimentare se pot obține la sediul Primăriei Comunei Ciucsângeorgiu, de pe strada Principală nr.130, Comuna Ciucsângeorgiu, jud. Harghita, telefon/fax: 0266-331603, persoana de contact: BALINT-TULIT Andrea-Reka, secretar general UAT, 
e-mail: resurseumane@ciucsangeorgiu.ro, office@ciucsangeorgiu.ro.

[bookmark: _Hlk216679488][bookmark: _Hlk216679885]BIBLIOGRAFIE
1. Ordonanţa de urgenţă a Guvernului nr. 57/2019 privind Codul administrativ, publicată în M. Of. nr. 555/05.07.2019, cu modificările şi completările ulterioare:
a. Partea a VI-a, Titlul III, Capitolul III “Drepturi şi obligaţii ale personalului contractual din administraţia publică, precum şi răspunderea acestuia” ;
b. Partea a VI-a, Titlul II, Capitolul V, Secţiunea a 2-a, art. 430, art. 432-434, art. 437-441, art. 443-449.
2. Ordin privind modificarea și completarea Ordinului ministrului sănătății nr. 541/2025 pentru aprobarea Listei alimentelor nerecomandate preșcolarilor și școlarilor și a principiilor care stau la baza unei alimentații sănătoase pentru copii și adolescenți în unitățile de învățământ preuniversitar;
3. Constituția României;
4. Ordonanță de Urgență a Guvernului nr. 137/2000, privind prevenirea și sancționarea tuturor formelor de discriminare, republicată, cu modificările și completările ulterioare.
5. Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare;6
6. Ordin nr. 1503/2025 pentru aprobarea Metodologiei privind asigurarea asistenței medicale a antepreșcolarilor, preșcolarilor, elevilor din unitățile de învățământ preuniversitar și studenților din instituțiile de învățământ superior pentru menținerea stării de sănătate a colectivităților și pentru promovarea unui stil de viață sănătos
7. Ordinul Ministrului Sănătății nr. 1456 din 25 august 2020 pentru aprobarea Normelor de igienă din unităţile pentru ocrotirea, educarea, instruirea, odihna şi recreerea copiilor şi tinerilor, publicat în M. Of. nr. 787/28.08.2020;
8. Calendarul național de vaccinare prevăzut de art. 1 din Ordinul Ministrului Sănătăţii nr. 1467/2016 privind modificarea Normelor tehnice de realizare a programelor naţionale de sănătate publică pentru anii 2015 şi 2016, aprobate prin Ordinul Ministrului Sănătăţii nr. 386/2015, şi de prelungire a aplicabilității acestuia până la data de 31 martie 2017, publicat în M. Of. nr. 1045/23.12.2016;
9. Ordinul Ministrului Sănătății nr. 1226/2012 pentru aprobarea Normelor tehnice privind gestionarea deşeurilor rezultate din activităţi medicale şi a Metodologiei de culegere a datelor pentru baza naţională de date privind deşeurile rezultate din activităţi medicale,  
10. Manual pentru asistență medicală școlară, Maria Alexandra Cucu, Rodica Nicolescu, București 2023.
11. Tratat de îngrijiri medicale pentru asistenți medicali generaliști, vol I/cap 2/, vol II/cap 1, cap 2: Nursing în ORL, oftalmologie, dermatologie, vol III/cap 1.2 Nursing în urgența medico-chirurgicale, situații de criză și dezastre, cap 5:bolile aparatului digestiv, bolile aparatului urinar, epilepsia infantilă, convulsia, bolile sângelui, diabet zaharat infantil, tubercoloza la copil, nursingul în bolile infecțioase/coordonator Prof. Dr. Marcean Crin, Editura Universitară Carol Davilă București/2021;
12. Prospect: Informații pentru utilizator EpiPen 150 micrograme soluţie injectabilă în stilou preumplut EpiPen 300 micrograme soluţie injectabilă în stilou preumplut/ Adrenalină 

TEMATICA
1. Drepturi și obligații ale personalului contractual din administrația publică, precum și răspunderea acestuia;
2. Reglementări privind cunoașterea tematicilor privind principii generale, drepturile, libertățile și îndatoririle fundamentale ale omului și autoritățile publice, potrivit Constituției României, republicată, cu modificările și completările ulterioare;
3. Principii, definiții și dispoziții speciale reglementate de OUG nr. 137/2000, privind prevenirea și sancționarea tuturor formelor de discriminare, republicată, cu modificările și completările ulterioare;
4. Dispoziții generale, egalitate de șanse și de tratament între femei și bărbați, în domeniul muncii, în ceea ce privește accesul la educație, la sănătate, la cultură și la informare și participarea la luarea deciziei, soluționarea sesizărilor și reclamațiilor privind discriminarea bazată pe criteriul de sex, reglementată de Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare;
5. Alimente nerecomandate preșcolarilor și școlarilor și principii care stau la baza unei alimentații sănătoase pentru copii și adolescenți;
6. Asigurarea asistenței medicale a preșcolarilor, elevilor din unitățile de învățământ preuniversitar și studenților din instituțiile de învățământ superior pentru menținerea stării de sănătate a colectivităților și pentru promovarea unui stil de viață sănătos;
7. Norme de igienă din unitățile pentru ocrotirea, educarea, instruirea, odihna și recrearea copiilor și tinerilor;
8. Calendarul național de vaccinare;
9. Exercitarea profesiei de asistent medical generalist, a profesiei de moașă și a profesiei de asistent medical, precum și organizarea și funcționarea Ordinului Asistenților Medicali Generaliști, Moașelor și Asistenților Medicali din România;
10. Norme tehnice privind gestionarea deșeurilor rezultate din activități medicale și a Metodologiei de culegere a datelor pentru baza de date privind deșeurile rezultate din activități medicale;
11. Pediatrie și puericultură
12. Boli infecțioase și epidemiologie;
13. Urgențe
14. CPR (resuscitare cardio-pulmonară), ACLS (resuscitare cardiacă avansată) și PALS ( resuscitare pediatrică avansată).
ATRIBUTIILE POSTULUI
Atribuțiile asistentului medical din: creșe, grădinițe, școli, licee, inclusiv din școli speciale
1. Identificarea și managementul riscurilor pentru sănătatea colectivității
a) Semnalează medicului și directorului unității de învățământ nevoile de amenajare și dotare a
cabinetului medical.
b) Supraveghează modul în care se respectă programul de odihnă pasivă (somn) și activă (jocuri) a
copiilor și condițiile în care se realizează aceasta.
c) Îndrumă cadrele didactice în aplicarea metodelor de călire (aer, apă, soare, mișcare) a organismului
copiilor.
d) Supraveghează modul în care se respectă normele de igienă individuală a copiilor din creșe,
grădinițe în timpul programului și la servirea mesei.
e) Controlează igiena individuală a antepreșcolarilor, preșcolarilor și elevilor, colaborând cu
personalul didactic în informarea părinților pentru remedierea situațiilor deficitare constatate.
f) Izolează copiii suspecți de boli transmisibile și anunță urgent medicul colectivității,
familia/reprezentantul legal, și conform metodologiei, după caz, părinții contacților.
g) Supraveghează focarele de boli transmisibile, inițiază și aplică măsurile antiepidemice de
prevenire, combatere și limitare a bolilor transmisibile din focar.
h) Prezintă produsele biologice recoltate (exsudate nazo-faringiene) laboratoarelor de microbiologie
și ridică buletinele de analiză cu rezultatele, în situațiile epidemiologice speciale din colectivitate.
i) Întocmește zilnic în creșe, grădinițe evidența copiilor absenți din motive medicale, urmărind ca
revenirea acestora în colectivitate să fie condiționată de prezentarea avizului epidemiologic favorabil,
eliberat de medicul de familie/medicul curant, pentru absențe ce depășesc 3 zile lucrătoare
consecutive.
j) Monitorizează zilnic respectarea normelor de igienă din creșe, grădinițe (săli de grupă, bloc
alimentar, dormitoare, spălătorie- călcătorie, grupuri sanitare, curte etc.) și școli, spațiile de
învățământ (săli de clasă, laboratoare, ateliere școlare, grupuri sanitare, săli de sport), de cazare
(dormitoare, săli de meditații, grupuri sanitare, spălătorii) și de alimentație (bucătăriile din incinta
unității de învățământ și anexele acestora, săli de mese, inclusiv în unitățile de alimentație publică
aflate în incinta unității de învățământ) consemnând în caietul/fișa special destinată toate constatările
făcute și aducând operativ la cunoștința medicului și, după caz, conducerii unității deficiențele
constatate.
k) Instruiește personalul administrativ și de îngrijire din spațiile de învățământ, cazare și de
alimentație cu privire la sarcinile ce îi revin în asigurarea stării de igienă în spațiile respective.
2. Gestionarea circuitelor funcționale
Urmărește respectarea circuitelor funcționale autorizate și aduce la cunoștința medicului și
directorului unității eventualele nereguli sesizate.
3. Monitorizează respectarea reglementărilor de sănătate publică și se implică activ în
corectarea abaterilor.
4. Monitorizarea condițiilor și a modului de preparare și servire a hranei
a) Participă la întocmirea meniurilor săptămânale.
b) Participă la efectuarea periodică a anchetelor privind alimentația antepreșcolarilor, preșcolarilor și
elevilor în unitățile de învățământ cu bloc alimentar propriu.
c) Consemnează zilnic, în cadrul fiecărei ture, într-un caiet anume destinat pentru controlul blocului
alimentar/cantinei constatările privind starea de igienă a acestuia, starea agregatelor frigorifice,
calitatea alimentelor scoase din magazie și a mâncării.
d) Controlează și consemnează igiena individuală a personalului blocului alimentar/cantinei și starea
de sănătate a acestuia, identificând persoanele care prezintă febră, diaree, infecții ale pielii, tuse cu

expectorație, amigdalite pultacee, aducând la cunoștința conducerii unității de învățământ aceste
constatări, care contraindică desfășurarea activității în unitatea de învățământ.
e) Asistă la scoaterea alimentelor din magazie și controlează calitățile organoleptice ale acestora,
semnând foaia de alimentație privind calitatea alimentelor.
f) Verifica, la nevoie, calitatea organoleptică, integritatea ambalajelor și termenul de garanție, după
caz, a alimentelor aduse în regim de catering la unitățile de învățământ care asigură servirea mesei,
prin contracte proprii, inclusiv cele din programul “Masa Sănătoasă” precum și programul „Laptele și
cornul”, informând medicul și conducerea unității de învățământ în cazul abaterii de la normele de
igienă.
5. Servicii de menținere a stării de sănătate individuale și colective
5.1. Servicii curente
a) Gestionează, în condițiile legii și pe baza normelor Ministerului Sănătății, instrumentarul,
materialele sanitare și medicamentele de la aparatul de urgență și răspunde de utilizarea lor.
b) Urmărește stocurile pentru aprovizionarea cabinetului medical cu medicamente pentru aparatul de
urgență, materiale sanitare și instrumentar medical, sub supravegherea medicului.
c) Colaborează cu cadrele didactice, cu psihohologi/logopezi în depistarea tulburărilor dezvoltării
neuropsihomotorii și a limbajului antepreșcolarilor, preșcolarilor, comunicând medicului cele
constatate.
5.2. Imunizări în condiții epidemiologice speciale
a) Îndeplinește măsurile stabilite de medic pentru organizarea activității de imunizare în situații
epidemiologice speciale.
b) Efectuează catagrafia copiilor eligibili pentru imunizări în situații epidemiologice speciale.
c) Efectuează, sub supravegherea medicului, imunizările în situații epidemiologice speciale.
d) Înregistrează imunizările efectuate în situații epidemiologice speciale în fișa de consultație și în
registrul de vaccinări.
e) Supraveghează apariția reacțiilor adverse postimunizare la vaccinările efectuate în situații
epidemiologice speciale.
f) Încurajează cadrele didactice și părinții să faciliteze, respectiv, să accepte desfășurarea
imunizărilor, în interesul superior al copilului.
g) Răspunde de păstrarea vaccinurilor în cabinetul medical, pe durata programului de lucru, conform
reglementărilor în vigoare.
5.3. Triaj epidemiologic
a) Efectuează zilnic triajul epidemiologic al copiilor din creșe și grădinițe, examinând tegumentele,
mucoasele și scalpul și consemnează triajul într-un registru special destinat. Nu vor fi admiși în
colectivitate copiii care prezintă: angină cu febră, angină cu depozite pultacee, angină cu secreții
nazale muco-purulente, sindrom tusigen cu febră, conjunctivită acută, orjelet, ochi roșu până la
diagnosticare, subicter și icter până la diagnosticare, erupții cutanate cu potențial infecto- contagios,
până la diagnosticare, pediculoză (prezența de elemente vii sau lindini pe firele de păr), precum și
copiii cu alte afecțiuni potențial contagioase.
b) Efectuează triajul epidemiologic al tuturor copiilor și elevilor după fiecare vacanță și ori de câte
ori este nevoie, recomandând izolarea la domiciliu a antepreșcolarilor, preșcolarilor și elevilor
depistați cu afecțiunile menționate la alin. a).
c) Depistează și izolează orice suspiciune/boală infecto-contagioasă, informând medicul despre
aceasta.
d) Participă la efectuarea de acțiuni de investigare epidemiologică a antepreșcolarilor,
preșcolarilor/elevilor suspecți sau contacți din focarele de boli transmisibile, sub îndrumarea
medicului, conform metodologiilor în vigoare.
e) Aplică tratamentele chimioprofilactice în focare, la indicația scrisă a medicului specialist și
conform metodologiilor în vigoare.
f) Inițiază și supraveghează aplicarea măsurilor antiparazitare și antiinfecțioase în focarele din creșe,
grădinițe și școli, conform normelor legale în vigoare.
g) Execută acțiunile de supraveghere epidemiologică a bolilor infecto-contagioase în sezonul
epidemic, în conformitate cu protocoalele și procedurile în vigoare și a sarcinilor repartizate de
medic.

6. Servicii de examinare a stării de sănătate a copiilor, elevilor
a) Participă, sub îndrumarea medicului, la anchetele stării de sănătate inițiate în unitățile de copii și
tineri arondate, conform dispozițiilor medicului.
b) Participă alături de medicul colectivității la examinarea medicală de bilanț a stării de sănătate a
antepreșcolarilor, preșcolarilor și elevilor, efectuând somatometria și fiziometria, cu consemnarea
rezultatelor în fișele medicale.
c) Efectuează somatometria, somatoscopia, fiziometria în cadrul examenului medical periodic, la 3
luni la antepreșcolari, 6 luni la preșcolari, anual la școlari, înscriind datele rezultate în fișele medicale
și examenul acuității vizuale, la preșcolari și elevi.
d) Consemnează în fișele medicale ale antepreșcolarilor, preșcolarilor și elevilor absențele din cauze
medicale, scutirile medicale de educație fizică, scutirile medicale de efort fizic la instruirea practică,
certificatele medicale eliberate de către medicii specialiști pentru bursele medicale școlare.
e) Participă alături de medic la vizita medicală a elevilor care se înscriu în licee de specialitate și școli
profesionale/licee vocaționale.
f) Participă în consiliile profesorale ale unităților de învățământ la prezentarea analizei anuale a stării
de sănătate a copiilor și/sau elevilor, după caz.
g) Asigură asistență medicală pe perioada desfășurării examenelor naționale, a examenelor de
bacalaureat, a examenului pentru obținerea atestatelor profesionale, a concursurilor și olimpiadelor
școlare, cu excepția celor sportive, în timpul programului de lucru.
7. Monitorizarea copiilor cu afecțiuni cronice
Supraveghează copiii cu afecțiuni cronice, consemnând în fișele medicale și în registrul de evidență
specială datele controalelor medicale și rezultatele examenelor/reevaluărilor medicale.
8. Eliberarea documentelor medicale necesare
Înmânează, la cerere, direct părinților/reprezentanților legali, sub semnătură, documentele medicale
pregătite în prealabil, semnate și parafate de medic.
9. Servicii de asigurare a stării de sănătate individuale
a) Acordă, la nevoie, în limita competențelor, primul ajutor antepreșcolarilor, preșcolarilor și elevilor
din unitățile de învățământ arondate; apelează Serviciul unic de urgență 112, informând ulterior
familia și medicul colectivității, conform procedurii operaționale pentru situații de urgență existente
la nivelul unității de învățământ.
b) Efectuează tratamente simptomatice antepreșcolarilor/preșcolarilor/elevilor, strict la indicația
medicului școlar, cu acordul părinților/reprezentanților legali.
c) Supraveghează antepreșcolarii, preșcolarii și elevii cu afecțiuni acute și efectuează strict
tratamentul de urgență indicat acestora de către medicul școlar, până la preluarea de către
familie/ambulanță.
d) Completează, sub supravegherea medicului colectivității, condica de medicamente și de materiale
sanitare pentru aparatul de urgență și participă la întocmirea referatului de necesitate.
10. Servicii de promovare a unui stil de viață sănătos
a) Colaborează cu educatoarele la formarea deprinderilor de igienă individuală la antepreșcolari și
preșcolari.
b) Efectuează, sub îndrumarea medicului colectivității, activități de promovare a sănătății cu copiii,
părinții și cu personalul didactic din creșă, grădiniță și, respectiv, în rândul elevilor, al familiilor
elevilor și al cadrelor didactice.
c) Instruiește grupele sanitare.
d) Colaborează cu cadrele didactice în susținerea lecțiilor sau a prelegerilor privind educația pentru
sănătate a antepreșcolarilor, preșcolarilor și elevilor.
e) Participă la consiliile profesorale în care se discută și se iau măsuri vizând aspectele sanitare din
unitatea de învățământ.
11. Educație medicală continuă
Participă la instruiri profesionale și la programe de educație medicală continuă conform
reglementărilor în vigoare.
12. Raportare activitate
Completează, sub îndrumarea medicului, centralizatorul de activitate medicală specifică conform
modelului prevăzut în Anexele: 15.1 și 15.2.

